⚠️PRIOPĆENJE ZA JAVNOST STOŽERA CIVILNE ZAŠTITE

OPĆINE POVLJANA 26.03.2020⚠️

Dana 26.03.2020. godine Stožer civilne zaštite općine Povljana održao je sjednicu putem telekonferencije.

Svi nazočni članovi Stožera podnijeli su izvješće o situaciji iz područja njihove nadležnosti, te je utvrđeno je da je na području općine Povljana situacija nepromijenjena te da i dalje nema zaraženih osoba.

Sve službe organizirale su svoje poslovanje sukladno odlukama Stožera civilne zaštite Republike Hrvatske.

Stožer civilne zaštite općine Povljana konstatirao je da se mještani odgovorno i savjesno odnose prema protuepidemijskim mjerama koje su na snazi.

Stožer je započeo sa izdavanjem propusnica. Do danas je izdano 8 propusnica za privremeno napuštanje i povratak na otok.

Prostor Doma kulture određen je kao privremeni rezervni prostor za DVD "Sv. Martin" Povljana u slučaju kontaminacije prostora DVD-a "Sv. Martin" Povljana.

Tvrtka Porat Povljana d.o.o. osigurala je 4 djelatnika, a tvrtka Vodovod Povljana d.o.o. osigurala je 3 djelatnika sposobnih za pomoć koji će postupati po zahtjevu Stožera civilne zaštite općine Povljana.

Turistička zajednica općine Povljana izvijestila je do danas o 37 evidentiranja u sustavu eVisitor osoba koje borave na području općine Povljane, a nemaju prebivalište na području mjesta.

Stožer civilne zaštite općine Povljana nastavlja dnevno održavanje sjednica putem videoprojekcija do daljnjega.

STOŽER CZ OPĆINE POVLJANA